קייל מקלכלן

קייל מריט מקלכְּלן (באנגלית: Kyle Merritt MacLachlan; נולד ב-22 בפברואר 1959) הוא שחקן קולנוע וטלוויזיה אמריקאי, זוכה פרס גלובוס הזהב לשחקן הטוב ביותר בסדרת דרמה לשנת 1990 על תפקידו ב"טווין פיקס". התפרסם לראשונה בשל תפקידיו בסרטים של דייוויד לינץ' "קטיפה כחולה" ו"חולית", ובעיקר בשל תפקידיו בסדרות "סקס והעיר הגדולה", "עקרות בית נואשות" ו"איך פגשתי את אמא". מקלכְּלן נולד בעיר יאקימה שבמדינת וושינגטון, בן למשפחה נוצרית ממוצא סקוטי. הבכור מבין שלושה אחים. הוא סיים בהצלחה את לימודיו באוניברסיטת וושינגטון, ולאחר מכן עבר להתגורר בהוליווד כדי לקדם את קריירת המשחק שלו. בשנת 2002 נישא למפיקה דזרה גרובר (אנ'). ולזוג נולד בן ב-2008. מקלכְּלן החל את שיתוף הפעולה הנרחב שלו עם הקולנוען דייוויד לינץ' בשנת 1984, בה נבחר לתפקיד הראשי של פול אטריידאס, בנו של הדוכס לטו מנהיג בית אטריידאס, בגרסתו של לינץ' לספר המדע הבדיוני הפופולרי של פרנק הרברט "חולית". תפקידו הקולנועי השני ב-1986, ביצירת המופת של לינץ' "קטיפה כחולה", היה זה שהפך את מקלכלן לכוכב קולנוע; בסרט התפרסם בדמותו של הסטודנט ג'פרי בומונט, שמסתבך עם הזמרת המסתורית דורת'י ואלנס (איזבלה רוסליני) ועם הגנגסטר הסדיסט ששולט בה פרנק בות' (דניס הופר). בשנה שלאחר מכן שיחק במותחן האימה "נסתר", בתור סוכן ה-FBI לויד גאלגהר. בשנת 1990 חבר מקלכלן לדייוויד לינץ' בפעם השלישית, הפעם בהפקתו "טווין פיקס"; בסדרת המופת שנמשכה שנתיים גילם את הדמות הראשית של סוכן ה-FBI דייל קופר, הנקרא לחקור ולפענח את רצח הנערה לורה פאלמר בעיירה הפסטורלית טווין פיקס שבוושינגטון. הופעתו בסדרה זיכתה את מקלכלן בפרס גלובוס הזהב לשחקן הטוב ביותר בסדרת דרמה ובשתי מועמדויות נוספות לפרס אמי. מקלכלן שיחק את התפקיד גם בסרט הקולנוע של לינץ' המבוסס על הסדרה, "טווין פיקס: אש הולכת איתי" ב-1991 שיחק בדרמה המוזיקלית של אוליבר סטון "הדלתות", בדמותו הביוגרפית של המוזיקאי ריי מנזרק, חבר להקת הרוק הפופולרית "הדלתות". ב-1994 הופיע בקומדיה שוברת הקופות "הפלינטסטונס" המבוססת על סדרת ההנפשה "משפחת קדמוני", בתור הדמות הרעה קליף ואנדרקייב. מקלכלן השתתף גם בדרמה הארוטית "נערות שעשועים" של פול ורהובן, בתור במאי מופעי החשפנות זאק קארי; הסרט נחל כישלון קופתי, נקטל בחריפות על ידי המבקרים, ומקלכלן עצמו היה "מועמד" לפרס פטל הזהב לשחקן הגרוע ביותר על תפקידו. מקלכלן היה נבוך מעצם השתתפותו בהפקה הכושלת ועזב באמצע הפרמיירה לסרט. לאחר דעיכה בקריירה, שנבעה בין היתר גם מתפקידו המפוקפק ב"נערות השעשועים", חזר מקלכלן לתודעה בזכות ההופעה בתור קלאודיוס (לפחות במחזה, קלאודיוס אינו אחיו של המלט, אלא האדם איתו אמו של המלט, גרטרוד, התחתנה לאחר מות אבי המלט), אחיו של המלט (אית'ן הוק) בדרמה המודרנית "המלט", המבוססת על המחזה המפורסם. בנוסף התפרסם ב-23 הופעות אורח בסדרה הפופולרית "סקס והעיר הגדולה" בתור ד"ר טרי מק'דוגל. בשנים האחרונות נודע מקלכלן בעיקר בזכות תפקידו בחמש עונות סדרת הדרמה "עקרות בית נואשות" בתור אורסון הודג', בעלה של ברי ואן דה קאמפ (מרשה קרוס). בין השנים 2010–2014 שיחק בסיטקום "איך פגשתי את אמא", בתור הקפטן. חולית (1984) קטיפה כחולה (1986) נסתר (1987) אל תגיד לה שזה אני (1990) הדלתות (1991) להיכן שהיום יוביל אותך (1992) טווין פיקס: אש הולכת איתי (1992) המשפט (1993) עשיר באהבה (1993) הפלינטסטונס (1994) נערות שעשועים (1995) נפילת מתח (1996) חולה הדק (1996) לילה חד-פעמי (1997) החלפה (2000) טיימקוד (2000) המלט (2000) בושם (2001) אני בלעדייך (2001) מירנדה (2002) Northfork‏ (2003) מגע ורוד (2004) לשחרר את ג'ימי (2006) הרקדן האחרון של מאו (2009) לנשום עמוק (אנ') (2013) הבית עם השעון המסתורי (2018) הענק הקטן (2018) ציפור בשחקים (2019) קפונה (2020) טסלה (2020) Confess, Fletch‏ (2022) Blink Twice‏ (2024) Miranda's Victim‏ (TBA) איך פגשתי את אמא (2010-2014) Made in Jersey‏ (2012) להאמין (2014) המערכה השנייה של קרול (2019-הווה) מרתה ופרנקלין (2020) ג'ו אקזוטיק נגד קרול ‏ (2022) המזל של האנק (2023) Fallout (2024-הווה) אתר האינטרנט הרשמי של קייל מקלכלן מדיה וקבצים בנושא קייל מקלכלן בוויקישיתוף קייל מקלכלן, ברשת החברתית פייסבוק קייל מקלכלן, ברשת החברתית אקס (טוויטר) קייל מקלכלן, ברשת החברתית אינסטגרם קייל מקלכלן, ברשת החברתית טיקטוק קייל מקלכלן, במסד הנתונים הקולנועיים IMDb (באנגלית) קייל מקלכלן, באתר AllMovie (באנגלית) קייל מקלכלן, באתר Rotten Tomatoes (באנגלית) קייל מקלכלן, במסד הנתונים הקולנועיים KinoPoisk (ברוסית) קייל מקלכלן, באתר Last.fm (באנגלית) קייל מקלכלן, באתר MusicBrainz (באנגלית) קייל מקלכלן, באתר Discogs (באנגלית) האתר הרשמי של מקלכלן ליהי אלבז, אין ייאוש בעולם, באתר nrg‏, 9 בינואר 2010